25 मई से होगी शुरुआत; 6 दिन गर्मी का रहेगा पूरा असर, 23 को बारिश के आसार
Haryana Weather Update - हरियाणा इन दिनों झुलसाती धूप और गर्मी से बेहाल है। गर्मी का ये सिलसिला फिलहाल थमने वाला नहीं है। इसका कारण है नौतपा
हरियाणा इन दिनों झुलसाती धूप और गर्मी से बेहाल है। गर्मी का ये सिलसिला फिलहाल थमने वाला नहीं है। इसका कारण है नौतपा। हरियाणा में इसकी 25 मई से शुरुआत होने जा रही है। इसके कारण 6 दिन गर्मी का खासा असर रहेगा। हालांकि इससे पहले मौसम विभाग ने 23 मई को एक दिन के बारिश की संभावना जताई है। साथ ही येलो अलर्ट भी जारी किया है।
क्या होता है नौतपा
जब सूर्य चंद्रमा के नक्षत्र रोहिणी में जाता है तो उस नक्षत्र को पूरी तरह से अपने प्रभाव में ले लेता है, ऐसे में पृथ्‍वी को चंद्रमा की शीतलता नहीं मिल पाती है। इस कारण पृथ्‍वी का तापमान बढ़ जाता है। सूर्य रोहिणी नक्षत्र में 15 दिनों तक रहता है, लेकिन गर्मी का भयंकर रूप शुरुआती 9 दिनों में ज्‍यादा होता है। इन नौ दिनों को नौतपा कहा जाता है।
इस बीच लू चलती है, आंधी और तूफान का अंदेशा बढ़ जाता है। ऐसे में किसी भी तरह के शुभ काम को करने की मनाही होती है।
गर्मी बढ़ने से किसान चिंतित
सूरज की तपिश से गर्मी की फसलों, 'रबी' (सर्दियों) और 'खरीफ' (मानसून) की फसलों को नुकसान पहुंच सकता है। इस साल गर्मी की फसलों को लेकर सरकार और किसान दोनों बेहद चिंतित हैं। विशेषज्ञों का कहना है कि गर्मियों की फसलों के लिए अधिकतम सहनीय तापमान 35 डिग्री सेल्सियस होता है। यदि तापमान 40 डिग्री सेल्सियस से अधिक पहुंच जाता है तो इससे फसलों को भारी नुकसान पहुंचेंगा।
इस गर्मी के कारण उन किसानों को अधिक नुकसान होगा, जिन्होंने फरवरी के मध्य में आलू और सरसों की कटाई की थी और फरवरी के अंतिम सप्ताह या मार्च के पहले सप्ताह में गर्मियों की फसल लगाई थी।
गर्मी में ऐसे रखें सेहत का ख्याल
